Document ID: /roh_data/filtered/fineweb-2-filterrobots_roh.jsonl.gz/15213

L'interprendider e fautur dal sport, Andy Rihs è mort cun 75 onns. Quai scriva l'agentura da novitads sda. Rihs era tranter auter enconuschent sco fautur d'equipas da velo e dal club da ballpe bernais, Young Boys. Rihs era grev malsaun.
La mort anetga da Rihs è er tragica cunquai ch'el avess pudì festivar gist quest onn fitg probabel il titel da campiun svizzer dals Young Boys, quai suenter passa 30 onns dapi ch'il club da ballape ha festivà ses ultim titel.
Rihs era dentant er sponsur e fautur per il sport da velo svizzer.